Visserman aangeval en geskietŉ Visserman is Sondagoggend op die strand by Winkelspruit, Amanzimtoti in KwaZulu-Natal aangeval en geskiet. Kol. Jay Naicker, ŉ polisiewoordvoerder, sê die motief vir die aanval is in die stadium onbekend. “Die polisie in Amanzimtoti ondersoek ŉ saak van poging tot moord en niemand is nog in hegtenis geneem in verband met die voorval nie.” Chris Botha, woordvoerder van Netcare911, sê die 50-jarige man is verskeie kere geskiet en veg tans om sy lewe in die hospitaal. “Paramedici het op die toneel aangekom en die man gevind waar hy in ŉ kritieke toestand op die strand gelê het.” Hy is na die Nkosi Albert Luthuli-hospitaal vervoer vir verdere behandeling.